**Analiza avizelor la proiectul Hotărîrii de Guvern cu privire la reorganizarea unor întreprinderi din sectorul termoenergetic**

|  |  |  |
| --- | --- | --- |
| **nr. d/o** | **Conţinutul propunerilor şi obiecţiilor** | **Comentarii** |
| **Centrul de Armonizare a Legislaţiei a prezentat avizul prin scrisoarea nr. 151/06 din 4 noiembrie 2015** | | |
| 1. | **DECLARAȚIE DE COMPATIBILITATE**  În baza expertizei proiectului Hotărîrii Guvernului pentru aprobarea valorilor de referință armonizate ale eficienței pentru producerea separată de energie electrică și termică, promovat suplimentar măsurilor programate prin Planul Național de Armonizare a Legislației pentru anul 2015.  Proiectul Hotărîrii Guvernului pentru aprobarea valorilor de referință armonizate ale eficienței pentru producerea separată de energie electrică și termică transpune Decizia de punere în aplicare a Comisiei din 19 decembrie 2011 de stabilire a valorilor de referință armonizate ale randamentului pentru producția separată de energie electrică și căldură, în aplicarea Directivei 2004/8/CE a Parlamentului European și a Consiliului și de abrogare a Deciziei 2007/74/CE a Comisiei (*notificată cu numărul C(2011) 9523*) (2011/877/UE), publicată în Jurnalul Oficial al Uniunii Europene JO L 343 din 23 decembrie 2011 / Commission implementing Decision of 19 December 2011 establishing harmonised efficiency reference values for separate production of electricity and heat in application of Directive 2004/8/EC of the European Parliament and of the Council and repealing Commission Decision 2007/74/EC (*notified under document C(2011) 9523*) (2011/877/EU), published in the Official Journal of the European Union L 343 of 23 December 2011.  *Scopul*  Proiectul național prezentat pentru expertiza de compatibilitate are drept scop instituirea valorilor de referință armonizate ale randamentului pentru producția separată de energie electrică și căldură, astfel încît să asigure promovarea cogenerării și eficienței energetice, cu stimularea modernizării unităților de cogenerare mai vechi în vederea îmbunătățirii eficienței lor energetice.  Din punct de vedere al dreptului UE, prin prisma obiectului de reglementare, prezentul demers normativ se circumscrie reglementărilor UE statuate la nivelul UE, subsumate Politicii europene în domeniul energiei.  Actul UE de bază în domeniul cogenerării și eficienței energetice este Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE, care stabilește un cadru juridic general comun pentru promovarea eficienței energetice pe teritoriul UE. Astfel, conform art. 22 din Directiva 2012/27/UE, Comisia este în drept să aprobe acte delegate pentru stabilirea referințelor armonizate ale randamentelor pentru producția separată de energie electrică și căldură. În acest sens, Decizia 2011/877/UE, adoptată în baza Directivei 2004/8/CE a Parlamentului European și a Consiliului din 11 februarie 2004 privind promovarea cogenerării pe baza cererii de energie termică utilă pe piața internă a energiei și de modificare a Directivei 92/42/CEE, care a fost abrogată prin Directiva 2012/27/UE, reprezintă acel act de punere în aplicare în vederea stabilirii unor asemenea referințe.  În ceea ce privește legislația națională, Directiva 2012/27/UE a fost transpusă parțial în Legea nr. 92 din 29 mai 2014 cu privire la energia termică şi promovarea cogenerării, act național supus expertizei de compatibilitate a Centrului de Armonizare a Legislației în anul 2012. Astfel, art. 7, alin. (1), lit. h) al Legii deleagă Guvernului sarcina de a stabili valorile de referință ale eficienței pentru producerea separată de energie, în conformitate cu actele UE relevante în domeniu, în speță Decizia 2011/877/UE.  Transpunerea Deciziei 2011/877/UE în cauză este importantă în contextul îndeplinirii angajamentelor Republicii Moldova, care derivă din Anexa VIII la Capitolul 14 „Cooperarea în sectorul energetic” din Titlul IV, care stabilește obligația implementării Deciziei 2007/74/CE a Comisiei (act UE abrogat și substituit prin Decizia 2011/877/UE) în termen de 3 ani de la intrarea în vigoare a Acordului.  Totodată, urmează a fi menționat faptul că, la nivelul UE este în proces de consultare și aprobare un nou act UE - Regulamentul delegat al Comisiei de revizuire a valorilor de referință armonizate ale randamentului pentru producția separată de energie electrică și termică, pentru aplicarea Directivei 2012/27/UE a Parlamentului European și a Consiliului și de abrogare a Deciziei 2011/877/UE a Comisiei, care însă nu constituie la moment o inițiativă finalizată.  În acest context, atenționăm că, o dată cu aprobarea și intrarea în vigoare a actului UE menționat *supra*, urmează a fi revăzut cadrul legislativ național care stabilește valorile de referință armonizate ale randamentului pentru producția separată de energie electrică și căldură în conformitate cu noile prevederi UE.  *Obiective specifice de transpunere*  Principalele aspecte ce fac obiectul reglementării vizează:   * Stabilirea valorilor de referință armonizate ale eficienței pentru producerea separată de energie electrică (Anexa nr. 1) și * Stabilirea valorilor de referință armonizate ale eficienței pentru producerea separată de energie termică (Anexa nr. 2).   Proiectul se susține pentru promovarea ulterioară sub rezerva următoarelor obiecții.  *Tipurile de combustibil cărora li se aplică valorile de referință armonizate*  Cu referire la Tabelul nr. 1 din Anexa nr. 1 și Tabelul nr. 1 din Anexa nr. 2 la proiectul Hotărîrii Guvernului, care stabilesc valorile de referință armonizate ale eficienței pentru producerea separată de energie termică și electrică, constatăm că acestea nu includ toate tipurile de combustibil utilizat de unitățile de cogenerare, stabilite la Anexa I și Anexa II la Decizia 2011/877/UE, precum combustibil solid – lignit/brichete din lignit, turbă/brichete de turbă, deșeuri (municipale) biodegradabile, deșeuri (municipale și industriale) neregenerabile, șisturi bituminoase; combustibil lichid – GPL, deșeuri biodegradabile, deșeuri neregenerabile; combustibil gazos – gaz de rafinărie/hidrogen, gaz de cocs, gaz de furnal, alte gaze reziduale, căldură reziduală recuperată.  Astfel, chiar dacă potrivit explicațiilor din Tabelul de concordanță ce motivează netranspunerea prin faptul neutilizării acestor tipuri de combustibil pe teritoriul Republicii Moldova, atenționăm că actele normative reglementează deopotrivă și raporturile juridice de viitor, respectiv nu este exclusă utilizarea acestor tipuri de combustibili la unități de cogenerare într-un viitor mai puțin sau mai îndepărtat. În contextul celor expuse, recomandăm completarea Tabelului nr. 1 din Anexa nr. 1 și 2 la proiectul Hotărîrii Guvernului cu substanțele menționate *supra.*  *Stabilirea valorilor de referință armonizate ale eficienței pentru producerea separată de energie electrică*  Cu referire la pct. 3 din Anexa nr. 1 la proiectul Hotărîrii Guvernului, care stabilește valorile de referință armonizate ale randamentului pentru unitățile de cogenerare care au mai mult de 10 ani de la data construcției, constatăm că acesta a transpus eronat prevederile art. 2, alin. (2) din actul UE. Astfel, în conformitate cu dispozițiile Deciziei 2011/877/UE, pentru unitățile de cogenerare care au mai mult de 10 ani de la data construcției se aplică valorile de referință armonizate ale randamentului, valabile pentru unitățile de cogenerare care au 10 ani și aceste valori se aplică timp de un an, ulterior urmînd a fi operate modificări ale actului UE, or conform proiectului național, pentru unitățile de cogenerare care au mai mult de 10 ani de la data construcției, pentru fiecare an ce urmează, se aplică valorile valabile pentru unitățile de cogenerare care au 10 ani.  În acest context, este necesară transpunerea conformă a dispozițiilor art. 2, alin. (2) din Decizia 2011/877/UE, astfel încît pentru unitățile de cogenerare începînd cu al unsprezecelea an de la construcție, să se aplice valorile de referință armonizate ale randamentului aplicabile pentru unitățile de 10 ani, timp de un an, ulterior urmînd a fi operate modificări în actul normativ, cu revizuirea valorilor de referință.  *Factorii de corecție referitori la situația climatică medie*  Cu referire la pct. 7 din Anexa nr. 1 a proiectului Hotărîrii Guvernului, care stabilește metoda de corecție a valorilor de referință armonizate ale eficienței pentru producerea separată de energie electrică, constatăm că acesta a preluat doar exemplul de calcul din Anexa III, pct. (a) din Decizia 2011/877/UE, dar nu și formula propriu-zisă de corecție referitor la situația climatică medie (pierderea și creșterea de randament).  În acest context, este necesară transpunerea formulei de calcul a factorilor de corecție din Anexa III, pct. (a), al doilea aliniat din Decizia 2011/877/UE.  *Clauza de armonizare*  Pentru a corespunde cerințelor pct. 16 din Regulamentul privind mecanismul de armonizare a legislaţiei Republicii Moldova, aprobat prin Hotărîrea Guvernului nr. 1345 din 24 noiembrie 2006, clauza de armonizare se va insera după partea introductivă a proiectului Hotărîrii Guvernului (nu a Anexelor la Hotărîrea Guvernului), în următoarea redacție: „Prezenta Hotărîre transpune Decizia de punere în aplicare a Comisiei din 19 decembrie 2011 de stabilire a valorilor de referință armonizate ale randamentului pentru producția separată de energie electrică și căldură, în aplicarea Directivei 2004/8/CE a Parlamentului European și a Consiliului și de abrogare a Deciziei 2007/74/CE a Comisiei (notificată cu numărul *C(2011) 9523)* (2011/877/UE)”. | Se acceptă.  Se acceptă.  Se acceptă.  Se acceptă.  Se acceptă.  Se acceptă.  Se acceptă.  Se acceptă.  Se acceptă parţial. În conformitate cu prevederile Directivei 2012/27/UE și Directivei 2004/8/CE, Comisia din patru în patru ani revizuiește valorile de referință, respectiv în caz de necesitate va fi posibil de adăugat tipurile de combustibili care la moment lipsesc.  Se acceptă. Textul a fost redactat.  Se acceptă. Textul a fost redactat.  Se acceptă. Textul a fost redactat. |
| **Ministerul Dezvoltării Regionale şi Construcţiilor a prezentat avizul prin scrisoarea nr. 03/2-2154 din 29 octombrie 2015** | | |
| 1. | Ministerul Dezvoltării Regionale şi Construcţiilor a examinat proiectul Hotărîrii Guvernului pentru aprobarea valorilor de referinţă armonizate ale eficienţei pentru producerea separată de energie electrică și termică şi comunică lipsa de obiecţii şi propuneri. | Se acceptă. |
| **Agenţia Naţională pentru Reglementare în Energetică a Republicii Moldova a prezentat avizul**  **prin scrisoarea nr. 01/900 din 10 noiembrie 2015** | | |
| 1. | Agenţia Naţională pentru Reglementare în Energetică a examinat proiectul Hotărârii Guvernului pentru aprobarea valorilor de referință armonizate ale eficienței pentru producerea separată de energie electrică și termică și comunică următoarele.   1. Punctul 3 din Hotărâre de expus în următoarea redacție: “3. *Prevederile prezentei hotărâri se aplică de către producătorii de energie electrică şi termică în regim de cogenerare care dispun de centrale electrice de termoficare şi în cazul proiectelor de construcție a unităților de cogenerare de înaltă eficiență.*”. Este necesar de stabilit că, în viitor, urmează să se construiască doar unități de cogenerare de înaltă eficiență. 2. La punctul 4 cifra “*2016*” de substituit cu cifra “*2017*”, deoarece suntem deja aproape de anul 2016 și nu este rezonabil de a revedea valorile eficienței care încă nu au fost utilizate. 3. De exclus punctul 5, deoarece contravine art. 7 din Legea cu privire la energia electrică și respectiv Legea cu privire la gazele naturale. 4. În tabelul nr. 1 din Anexa nr. 1, La punctul 4 cifra “*2015*” de substituit cu cifra “*2016*”, deoarece suntem deja aproape de anul 2016 și nu este rezonabil de a stabili valori ale eficienței care încă nu au fost utilizate. 5. La nota aferentă tabelului nr. 1 din Anexa nr. 1 și tabelului nr. 2 din Anexa nr. 2 este necesar de revizuit valoarea temperaturii standard de 15°C, deoarece temperatura standard pentru gazele naturale este de 20 °C. 6. Punctul 5 din Anexa nr. 1 de expus în următoarea redacție: “5. *Dacă o unitate de cogenerare existentă este retehnologizată, iar costul de investiţie pentru retehnologizare depăşeşte 50 % din costul de investiţie pentru o unitate de cogenerare de înaltă eficiență nouă, echivalentă, la aplicarea prevederilor punctelor 3 și 4 din prezenta Anexă se va considera ca anul punerii în funcţiune anul în care se finalizează încercările privind punerea în funcţiune a unităţii de cogenerare după retehnologizare.*”, deoarece este necesar de stabilit că, în viitor, urmează să se construiască doar unități de cogenerare de înaltă eficiență. 7. Punctele 8, 9 și 10 din Anexa nr. 1 urmează a fi excluse ca fiind nenecesare. Legea cu privire la energia termică și promovarea cogenerării nu prevede o astfel de adaptare și este necesar de luat în considerare care sunt pierderile reale de energie electrică din rețelele electrice. | Se acceptă. Textul a fost redactat.  Nu se acceptă. În conformitate cu prevederile Deciziei din 19 decembrie 2011 sunt disponibile valorile de referință numai pînă în anul 2015. Odată cu aprobarea și intrarea în vigoare a actului UE Regulamentul delegat al Comisiei de revizuire a valorilor de referință armonizate ale randamentului pentru producția separată de energie electrică și termică HG în cauză va fi modificată.  Se acceptă. Textul a fost redactat.  Nu se acceptă. În conformitate cu prevederile Deciziei din 19 decembrie 2011 sunt disponibile valorile de referință numai pînă în anul 2015. Odată cu aprobarea și intrarea în vigoare a actului UE Regulamentul delegat al Comisiei de revizuire a valorilor de referință armonizate ale randamentului pentru producția separată de energie electrică și termică, HG în cauză va fi modificată.  Se acceptă parțial. Textul a fost redactat.  Se acceptă. Textul a fost redactat.  Nu se acceptă. Va fi luată în considerare propunerea Agenției pentru Eficiență Energetică |
| **Agenţia pentru Eficienţă Energetică a prezentat scrisoarea nr. 29-874/a din 27 octombrie 2015** | | |
| 1. | Agenţia pentru Eficienţă Energetică a examinat proiectul Hotărîrii Guvernului pentru aprobarea valorilor de referinţă armonizate ale eficienţei pentru producerea separată de energie electrică și termică şi comunică susţinerea acestuia, cu recomandarea de a indica formula/relaţia ce aplică factorul de corecţie din pct. 8 al anexei nr. 1 din Hotărîrea prenotată. | Se acceptă. Textul a fost redactat. |
| **Institutul de Energetică al AŞM a prezentat avizul prin scrisoarea nr. 47/21-144 din 11 noiembrie 2015** | | |
| 1. | Institutul de Energetică al AŞM comunică, că adoptarea de către Guvernul RM a proiectului privind aprobarea valorilor de referinţă armonizate ale eficienţei pentru producerea separată de energie electrică și termică va contribui la realizarea măsurilor respective prevăzute în Planul de măsuri privind eficienţa energetică pentru perioada pînă în anul 2020. Dificultăţile posibile privind realizarea acestor valori vor fi evidenţiate în procesul implementării şi corectate atît la sfîrşitul anului 2016, cît şi din patru în patru ani cum este prevăzut în proiectul Hotărîrii Guvernului.  Ce ţine de propuneri şi obiecţii, Institutul de Energetică al AŞM atrage atenţia că, punctele de distribuire a energiei termice sunt amplasate nu nemijlocit alături de consumatorul final, ci în anumite locuri, fapt ce trebuie luat în consideraţie la calcularea pierderilor. | Se acceptă.  Se acceptă. |
| **SA ,,Termoelectrica” a prezentat avizul prin scrisoarea nr. 79/1583 din 2 noiembrie 2015** | | |
| 1. | SA ,,Termoelectrica” a luat act de proiectul Hotărîrii Guvernului pentru aprobarea valorilor de referinţă armonizate ale eficienţei pentru producerea separată de energie electrică și termică.  În acest context SA ,,Termoelectrica” a analizat matricea valorilor de referinţă şi a studiat riscurile de impact ale reglementării date asupra activităţii întreprinderii, şi constată că reglementarea dată va avea impact în tandem cu Regulamentul Agenţiei Naţionale pentru Reglementare în Energetică cu privire la garanţia de origine a energiei electrice produse. Astfel, angajaţii SA ,,Termoelectrica” vor fi recunoscători pentru implicarea lor în discuţiile proiectului Regulamentului menţionat. | Se acceptă. |
| **SA ,,CET-Nord” a prezentat avizul prin scrisoarea nr. 01-9/620 din 11 noiembrie 2015** | | |
| 1. | SA ,,CET-Nord” a examinat proiectul Hotărîrii Guvernului pentru aprobarea valorilor de referinţă armonizate ale eficienţei pentru producerea separată de energie electrică fără a avea careva întrebări sau propuneri. | Se acceptă. |
| **SA ,,Apă-Canal Chişinău” a prezentat avizul prin scrisoarea nr. 01-2449 din 12 noiembrie 2015** | | |
| 1. | SA ,,Apă-Canal Chişinău” a examinat proiectul Hotărîrii Guvernului pentru aprobarea valorilor de referinţă armonizate ale eficienţei pentru producerea separată de energie electrică și termică şi comunică următoarele.  SA ,,Apă-Canal Chişinău” nu deţine date specifice domeniului vizat de proiectul actului normativ propus spre examinare, respectiv, nu poate oferi careva propuneri sau obiecţii concrete pe marginea acestuia. Aspectele reglementărilor prevăzute în proiect ţin de competenţa ANRE şi pot fi examinate în fond de respectiva entitate specializată, care dispune de specialişti experimentaţi în domeniu şi de date statistice reale de pe întreg teritoriul ţării. | Se acceptă. |